open-index/open-wikipedia-markdown huggingface dataset:
ค็อบบี เมนู

**ค็อบบี บวาเท็ง เมนู** (; เกิด 19 เมษายน ค.ศ. 2005) เป็นนักฟุตบอลอาชีพชาวอังกฤษที่เล่นตำแหน่งกองกลางให้กับแมนเชสเตอร์ยูไนเต็ดและทีมชาติอังกฤษ

เมนูเข้าร่วมระบบเยาวชนของแมนเชสเตอร์ยูไนเต็ดและคว้ารางวัลผู้เล่นเยาวชนแห่งปี ในปี 2023 เขาประเดิมสนามให้กับทีมชุดใหญ่ในการแข่งขันคาราบาวคัพในเดือนมกราคม 2023 เมนูติดทีมชาติอังกฤษรุ่นอายุไม่เกิน 17 ปี, รุ่นอายุไม่เกิน 18 ปี และรุ่นอายุไม่เกิน 19 ปี

## ประวัติ
ค็อบบี บวาเท็ง เมนูเกิดเมื่อวันที่ 19 เมษายน ค.ศ. 2005 ที่สต็อกพอร์ต เกรตเตอร์แมนเชสเตอร์จากพ่อแม่ที่มาจากประเทศกานา เริ่มต้นระดับเยาวชนที่ชีเดิลแอนด์แกตลีย์ ก่อนเข้าร่วมศูนย์ฝึกเยาวชนของแมนเชสเตอร์ยูไนเต็ดเมื่ออายุได้ 9 ปี

## ระดับสโมสร
### แมนเชสเตอร์ยูไนเต็ด
#### ฤดูกาล 2022–23
เมนูเซ็นสัญญาอาชีพฉบับแรกในเดือนพฤษภาคม ค.ศ. 2022 ผลงานของเขาในทีมอายุไม่เกิน 21 ปี ที่เจอกับคาร์ไลล์ยูไนเต็ดในอีเอฟแอลโทรฟี ทำให้เขาได้รับการเรียกตัวไปฝึกซ้อมกับทีมชุดใหญ่ในเดือนตุลาคม ค.ศ. 2022 เขามีชื่อเป็นผู้เล่นสำรองเป็นครั้งแรกในวันที่ 16 ตุลาคม ก่อนเกมพรีเมียร์ลีกกับนิวคาสเซิลยูไนเต็ด

เมนูประเดิมสนามในชุดใหญ่เมื่อวันอังคารที่ 10 มกราคม ค.ศ. 2023 โดยเป็นผู้เล่นตัวจริงในเกมลีกคัพที่ชนะชาร์ลตันแอธเลติก 3–0 และประเดิมสนามในลีกนัดแรกเมื่อวันอาทิตย์ที่ 19 กุมภาพันธ์โดยลงมาเป็นตัวสำรองในเกมที่ชนะเลสเตอร์ซิตี 3–0

#### ฤดูกาล 2023–24
เมนูเดินทางไปพร้อมกับทีมแมนเชสเตอร์ยูไนเต็ดในการทัวร์ปรีซีซั่นปี 2023–24 ที่สหรัฐอเมริกา แต่โชคไม่ดีที่เขาได้รับบาดเจ็บที่ข้อเท้าระหว่างการแข่งขันกับเรอัลมาดริดในเดือนกรกฎาคม 2023 ทำให้เขาต้องพักฟื้นจากอาการบาดเจ็บจนถึงเดือนพฤศจิกายน หลังจากกลับมาจากอาการบาดเจ็บ เมนูได้เป็นผู้เล่นตัวจริงในลีกเป็นครั้งแรกให้กับแมนเชสเตอร์ยูไนเต็ดเมื่อวันที่ 26 พฤศจิกายน 2023 ในชัยชนะ 3–0 เหนือเอฟเวอร์ตันที่กูดิสันพาร์คซึ่งเขาได้รับรางวัลผู้เล่นยอดเยี่ยม เมื่อวันที่ 29 พฤศจิกายน เขาประเดิมสนามในแชมเปียนส์ลีก โดยลงเป็นตัวสำรองในนาทีที่ 58 ในเกมเยือนที่เสมอกับกาลาตาซาราย 3–3

เมื่อวันที่ 28 มกราคม 2024 เมนูทำประตูแรกให้แมนเชสเตอร์ยูไนเต็ดในเกมเยือนที่ชนะนิวพอร์ตเคาน์ตี 4–2 ในเอฟเอคัพรอบที่ 4 ไม่กี่วันต่อมา ในวันที่ 1 กุมภาพันธ์ เมนูทำประตูแรกในพรีเมียร์ลีกในเกมเยือนที่ชนะวุลเวอร์แฮมป์ตันวอนเดอเรอส์ โดยทำประตูชัยในนาทีที่ 97

## เกียรติประวัติ
**แมนเชสเตอร์ยูไนเต็ด U18**
* เอฟเอยูธคัพ: 2021–22
**แมนเชสเตอร์ยูไนเต็ด**
*เอฟเอคัพ: 2023–24;

**ทีมชาติอังกฤษ**
*ฟุตบอลชิงแชมป์แห่งชาติยุโรป รองชนะเลิศ: 2024
**รางวัลส่วนตัว**
* จิมมี เมอร์ฟี ผู้เล่นเยาวชนแห่งปี: 2022–23

## อ้างอิง

## แหล่งข้อมูลอื่น
*Profile at the Manchester United F.C. website
*Profile at the Football Association website
*

หมวดหมู่:บุคคลที่ยังมีชีวิตอยู่
หมวดหมู่:บุคคลจากสต็อกพอร์ต
หมวดหมู่:ชาวอังกฤษเชื้อสายกานา
หมวดหมู่:กองกลางฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
เกาะมีเกอลง

**มีเกอลง** () หรือที่รู้จักในชื่อ ***กร็องด์มีเกอลง*** () เป็นหนึ่งในหมู่เกาะของกลุ่มเกาะแซ็งปีแยร์และมีเกอลง ซึ่งเป็นอาณานิคมโพ้นทะเลของประเทศฝรั่งเศสที่ตั้งอยู่ในมหาสมุทรแอตแลนติก ห่างจากเกาะนิวฟันด์แลนด์ 22 กม. (14 ไมล์) ทั้งนี้ มีเกอลงตั้งอยู่ระหว่างเกาะเลอกัปทางทิศเหนือ และเกาะล็องกลาด (เรียกอีกอย่างว่า*เปอติตมีเกอลง*) ทางทิศใต้

## ภูมินามวิทยา
ชื่อมีเกอลงได้รับการอ้างว่าแผลงมาจากชื่อเล่นของชื่อ "มิเกล" () ในภาษาบาสก์ ใน ค.ศ. 1579 ชื่อ *มีเกอตง* และ *มีแกล* ได้ปรากฏขึ้นเป็นครั้งแรกตามการระบุโดยนักบินทางทะเลที่ชื่อมาร์แต็ง เดอ โอยาร์ซาบาล ซึ่งเป็นชาวบาสก์เชื้อสายฝรั่งเศส โดยชื่อนี้ค่อย ๆ วิวัฒนาการขึ้นเมื่อเวลาผ่านไปเป็น *มีกลง* และในที่สุดเป็น *มีเกอลง* (*มิเกลูเน* ในภาษาบาสก์)

## ภูมิศาสตร์
แนวชายฝั่งของมิเกอลงมีทั้งหาดทรายและกรวดจำนวนมากที่ล้อมรอบลากูน เช่นเดียวกับหน้าผาหินสูงตระหง่านถึง 25 ม. (82 ฟุต) บนชายฝั่งตะวันออก ในทางธรณีวิทยาของมันประกอบด้วยหินภูเขาไฟยุคหลังยุคออร์โดวิเชียนที่เปลี่ยนรูปเล็กน้อย ส่วนใหญ่เป็นหินไรโอไลต์ที่มีหินกรวดเหลี่ยม, หินแอนดีไซต์ และหินบะซอลต์ ส่วนทางตอนใต้ของเกาะมีเกอลงคือกร็องบาราชัว ที่เป็นลากูนขนาดใหญ่ซึ่งเป็นที่อยู่อาศัยของแมวน้ำและความหลากหลายทางชีวภาพอื่น ๆ ตลอดจนเกาะมีเกอลงยังเป็นจุดหมายปลายทางที่รู้จักกันดีสำหรับการดูนกเช่นกัน

เกาะมีเกอลงเชื่อมต่อกับเกาะเลอกัปด้วยสันดอนเชื่อมเกาะยาว 3 กม. (1.9 ไมล์) และกว้างน้อยกว่า 100 ม. (330 ฟุต) ส่วนเกาะมีเกอลงทางใต้เชื่อมต่อกับเกาะล็องกลาดด้วยคอคอดที่ก่อตัวขึ้นในคริสต์ศตวรรษที่ 18 ซึ่งมีความยาว 12 กม. (7.5 ไมล์) และกว้าง 6 ถึง 100 ม. (20 ถึง 328 ฟุต)

ขณะที่เกาะแซ็งปีแยร์อยู่ตรงข้ามช่องแคบที่อันตรายและมีหมอกยาว 6 กม. (3.7 ไมล์) ซึ่งชาวประมงเรียกว่า "ปากนรก" () ซึ่งเป็นที่ตั้งของซากเรืออับปางกว่า 600 ลำ

## ภูมิอากาศ
สภาพภูมิอากาศเป็นแบบฉบับของมหาสมุทรแอตแลนติกเหนือและกระแสน้ำแลบราดอร์โดยมีพายุและลมแรงกว่า 60 กม./ชม. (37 ไมล์/ชม.) บ่อยครั้งเป็นเวลาเกือบหกเดือนของปี ส่วนฤดูร้อนมีอากาศเย็นและมีหมอกหนา อุณหภูมิเฉลี่ยทั้งปีอยู่ที่ 5.5 องศาเซลเซียส (41.9 องศาฟาเรนไฮต์)

## ประชากร
เกาะมีเกอลงประกอบด้วยเทศบาลมีเกอลง-ล็องกลาด ซึ่งมีประชากร 626 คนใน ค.ศ. 2012 ส่วนท่าอากาศยานมีเกอลงให้บริการประชาชนด้วยเครื่องบินเทอร์โบหรือเครื่องบินไอพ่นขนาดเล็ก ผู้อยู่อาศัยส่วนใหญ่อาศัยอยู่ในเมืองที่เรียกว่ามีเกอลง ซึ่งตั้งอยู่ทางตอนเหนือของเกาะใกล้กับเกาะเลอกัป ผู้อยู่อาศัยรู้จักกันในฐานะชาวมีเกอลง และเป็นพลเมืองของฝรั่งเศส

## ระเบียงภาพ

ไฟล์:Miquelon shore.jpg|ชายทะเลมีเกอลง
ไฟล์:Miquelon 9.jpg|ชายฝั่งทางเหนือของเกาะมีเกอลง ใกล้กับเกาะเลอกัป
ไฟล์:Village de Miquelon.jpg|หมู่บ้านมีเกอลงที่มองจากทิศตะวันตก
ไฟล์:Maison de Miquelon.jpg|บ้านในหมู่บ้าน
ไฟล์:Borne kilométrique à Miquelon.jpg|หลักไมล์สู่มีเกอลง
ไฟล์:Port of saint-pierre, SPM.jpg|ท่าเรือมีเกอลง
ไฟล์:Monument acadien.jpg|อนุสรณ์สถานอคาเดีย


## อ้างอิง

## แหล่งข้อมูลอื่น

* 

มีเกอลง
มีเกอลง
ยุทธการที่ปา

**ยุทธการที่ปา**  () เป็นการศึกระหว่างขุนศึกเล่าปี่และโจโฉระหว่างเดือนธันวาคม ค.ศ. 215 ถึงเมษายน ค.ศ. 216 ในช่วงปลายราชวงศ์ฮั่น ภายหลังจากโจโฉได้ชัยชนะเหนือเตียวฬ่อในยุทธการที่เองเปงก๋วน โจโฉตั้งให้ผู่ หู (朴胡), เริ่น เยฺว (任約) และตู้ ฮั่ว (杜濩) เป็นเจ้าเมือง 3 เมืองในภูมิภาคปา แต่ทั้งหมดถูกโจมตีแตกพ่ายโดยอุยก๋วน ต่อมาเตียวคับพยายามจะกวาดต้อนราษฎรจากภูมิภาคปาไปยังเมืองฮันต๋ง แต่ก็ถูกเตียวหุยโจมตีแตกพ่าย

## ภูมิหลัง

## ยุทธการ

## ผลสืบเนื่อง

## หมายเหตุ

## อ้างอิง

* ตันซิ่ว. *[[จดหมายเหตุสามก๊ก]]* (*ซันกั๋วจื้อ*).
* ฉาง ฉฺวี (ศตวรรษที่ 4). *[[พงศาวดารหฺวาหยาง]]* (*หฺวาหยางกั๋วจื้อ*).
* เผย์ ซงจือ. *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* 

หมวดหมู่:พ.ศ. 758
หมวดหมู่:พ.ศ. 759
ปา
วรรณวิภา ไม้สน

**วรรณวิภา ไม้สน**  (เกิด 5 สิงหาคม พ.ศ. 2525)  เป็นนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาชน และเป็นนักการเมืองที่มีบทบาทในปีกแรงงานของพรรค

## ประวัติ
วรรณวิภา เกิดเมื่อวันที่ 5 สิงหาคม พ.ศ. 2525 ที่จังหวัดอุตรดิตถ์ เป็นบุตรนายย่อม กับนางพิมาย ไม้สน มีบุตร 1 คน สำเร็จการศึกษาชั้นมัธยมจากโรงเรียนศรีนคร จังหวัดสุโขทัย ระดับชั้นประกาศนียบัตรวิชาชีพชั้นสูง สาขาบริหารธุรกิจ จากวิทยาลัยเทคโนโลยีหนองเรือ ไทย-เยอรมัน จังหวัดขอนแก่น และระดับปริญญาตรีจากคณะรัฐศาสตร์ วิทยาลัยนอร์ทเทิร์น จังหวัดตาก

## การทำงาน
วรรณวิภา ไม้สน เคยทำงานเป็นพนักงานทั่วไปในอุตสาหกรรมสิ่งทอ เป็นระยะเวลากว่า 20 ปี และเคยเป็นกรรมการสหภาพแรงงานไทรอัมพ์อินเตอร์เนชั่นแนลแห่งประเทศไทย มีบทบาทในการขับเคลื่อนเรื่องสวัสดิการของแรงงาน

จนกระทั่งในปี 2561 เธอได้เข้าร่วมงานกับพรรคอนาคตใหม่ นำโดยธนาธร จึงรุ่งเรืองกิจเพราะต้องการขับเคลื่อนผลักดันเรื่องรัฐสวัสดิการและกฎหมายแรงงาน จนในที่สุดเธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ในลำดับที่ 3 ถัดจากหัวหน้าพรรคและเลขาธิการพรรค เป็นสมาชิกสภาผู้แทนราษฎรสมัยแรก และเป็นรองประธานกรรมาธิการสวัสดิการสังคม สภาผู้แทนราษฎรไทย ชุดที่ 25 เธอมีบทบาทในการอภิปรายในสภาผู้แทนราษฎรจนเป็นที่ชื่นชมทางสื่อมวลชน

### สมาชิกสภาผู้แทนราษฎร
วรรณิภา ไม้สน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)

## เครื่องราชอิสริยาภรณ์

## อ้างอิง

## แหล่งข้อมูลอื่น

* วรรณวิภา ไม้สน ชิงปาร์ตี้ลิสต์‘อนค.’ : ข่าวทะลุคน

หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดอุตรดิตถ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากวิทยาลัยนอร์ทเทิร์น
หมวดหมู่:ผู้ได้รับเครื่องราชอิสริยาภรณ์ ท.ม.
กล้องโทรทัศน์

**กล้องโทรทัศน์** อาจหมายถึง
* คำสะกดผิดของกล้องโทรทรรศน์
* กล้องโทรทัศน์ (television camera)
สโมสรฟุตบอลนิวคาสเซิลยูไนเต็ดในฤดูกาล 1993–94

ในช่วง **ฤดูกาล 1993–94** นิวคาสเซิลยูไนเต็ดเข้าร่วมการแข่งขันในพรีเมียร์ลีกเป็นครั้งแรก

## สรุปฤดูกาล
หลังจาก 4 ปีในดิวิชัน 1 ทีมของเควิน คีแกนได้เลื่อนชั้นสู่พรีเมียร์ลีกในฐานะแชมป์ การกลับมาของปีเตอร์ เบียร์ดสลีย์ กองหน้าระดับตำนานของสโมสรทำให้เขาได้จับคู่กับแอนดี โคล กองหน้าดาวรุ่งจอมถล่มประตู โดยทั้งคู่ยิงรวมกัน 55 ประตูในพรีเมียร์ลีก สโมสรจบอันดับ 3 ในลีกและเข้าร่วมการแข่งขันรอบคัดเลือกยูฟ่าคัพ - เป็นการแข่งขันระดับสโมสรยุโรปครั้งแรกของสโมสรนับตั้งแต่คริสต์ทศวรรษที่ 1970 โรเบิร์ต ลี กองกลางชาวลอนดอน, สก็อตต์ เซลเลอร์ส กองกลางเท้าซ้าย พร้อมด้วยลี คลาร์ก และสตีฟ ฮาร์วีย์ ดาวรุ่งท้องถิ่น กลายเป็นดาวดังของพรีเมียร์ลีกภายใต้การแนะนำของคีแกน ทีมได้รับฉายาจากสื่อว่า "The Entertainers" ซึ่งบ่งบอกถึงสไตล์การเล่นที่คีแกนปลูกฝังให้กับทีม นอกจากนี้ โคลยังคว้ารางวัลนักฟุตบอลดาวรุ่งแห่งปีของพีเอฟเอ ด้วยสถิติสโมสรที่ 41 ประตูในทุกรายการ เบียร์ดสลีย์ยังทำประตูรวม 24 ประตูในทุกรายการ หมายความว่าคู่กองหน้าโคลและเบียร์ดสลีย์ทำประตูรวมกันได้ 65 ประตู

การเซ็นสัญญาหลังจบฤดูกาล ได้แก่ ดาวดังจากฟุตบอลโลก Marc Hottiger และฟิลิป อัลแบร์ และพอล คิตสัน กองหน้าดาร์บี

ชัยชนะเหนือสวินดอนทาวน์ 7–1 เท่ากับสถิติของแบล็กเบิร์นสำหรับชัยชนะสูงสุดในพรีเมียร์ลีก ซึ่งตั้งไว้เมื่อฤดูกาลที่แล้ว

## แหล่งข้อมูลอื่น
*FootballSquads - Newcastle United - 1993/94
*Newcastle United Football Club - Fixtures 1993-94
*Transfers (Keegan) - Senior / Reserve Arrivals & Departures
*The Great career - Profile
*Newcastle United 1993-1994 - statto.com
*Player Index - premierleague.com 
*Season Details - 1993-94 - toon1892

หมวดหมู่:ฤดูกาลของสโมสรฟุตบอลนิวคาสเซิลยูไนเต็ด
คามิ

**คามิ** () เป็นคำภาษาญี่ปุ่น อาจหมายถึง
* พระเจ้า หรือ เทพเจ้า () 
* กระดาษ ()
* เส้นผม ()

## สถานที่
* คามิ (จังหวัดมิยางิ) - เมืองในจังหวัดมิยางิ
* คามิ (จังหวัดนางาโนะ) - หมู่บ้านที่เคยมีอยู่ในจังหวัดนางาโนะ
* คามิ (จังหวัดเฮียวโงะ) - เมืองในจังหวัดเฮียวโงะ
* คามิ (จังหวัดโอกายามะ) - เมืองที่เคยมีอยู่ในจังหวัดโอกายามะ
* คามิ (จังหวัดโคจิ) - นครในจังหวัดโคจิ
* อำเภอคามิ (จังหวัดมิยางิ) - อำเภอในจังหวัดมิยางิ
* อำเภอคามิ (จังหวัดโคจิ) - อำเภอที่เคยมีอยู่ในจังหวัดโคจิ

หมวดหมู่:คำและวลีภาษาญี่ปุ่น
พ่อหม้ายบรรดาศักดิ์

"**พ่อหม้ายบรรดาศักดิ์**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในเดือนเมษายน ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 10 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ในปี ค.ศ. 1892 

## ประวัติการตีพิมพ์
"พ่อหม้ายบรรดาศักดิ์" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนเมษายน ค.ศ. 1892 และในสหรัฐอเมริกาใน*นิตยสารสแตรนด์*ฉบับสหรัฐเมื่อเดือนพฤษภาคม ค.ศ. 1892 ภาพวาดประกอบเนื้อเรื่อง 8 ภาพวาดโดยซิดนีย์ พาเก็ต ตีพิมพ์ใน*[[นิตยสารสแตรนด์]]* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ซีงตีพิมพ์ในเดือนตุลาคม ค.ศ. 1892

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*

หมวดหมู่:เรื่องสั้นเชอร์ล็อก โฮมส์
เดนนิส ไวโอเล็ต

**เดนนิส ซิดนีย์ ไวโอเล็ต** (; 20 กันยายน 1933 - 6 มีนาคม 1999) เป็นอดีตนักฟุตบอลอาชีพชาวอังกฤษที่เล่นให้แก่แมนเชสเตอร์ยูไนเต็ดและสโตกซิตีรวมถึงทีมชาติอังกฤษ เขามีชื่อเสียงในฐานะหนึ่งในบัสบีเบบส์ และเป็นหนึ่งในผู้รอดชีวิตจากภัยพิบัติทางอากาศมิวนิก หลังจากแขวนสตั๊ดในฐานะผู้เล่น เขาก็กลายเป็นผู้ฝึกสอนและใช้เวลาส่วนใหญ่ในอาชีพผู้จัดการทีมในสหรัฐไปกับทีมระดับอาชีพและทีมโรงเรียนต่าง ๆ

## ระดับสโมสร
### แมนเชสเตอร์ยูไนเต็ด
ไวโอเล็ตเข้าร่วมระบบเยาวชนของสโมสรแมนเชสเตอร์ยูไนเต็ดเมื่อวันที่ 1 กันยายน ค.ศ. 1949 เขาผ่านทีมเยาวชนของยูไนเต็ด และผันตัวเป็นนักฟุตบอลอาชีพในปี ค.ศ. 1950 การแข่งขันนัดแรกของเขากับสโมสรคือการพบกับนิวคาสเซิลยูไนเต็ดเมื่อวันที่ 11 เมษายน ค.ศ. 1953 การแข่งขันที่โดดเด่นที่สุดนัดหนึ่งของเขาเกิดขึ้นในวันที่ 26 กันยายน ค.ศ. 1956 ในนัดที่ 2 ของยูโรเปียนคัพรอบคัดเลือก โดยพบกับอันเดอร์เลคต์ ผู้ชนะลีกเบลเยียม ซึ่งเขายิงได้ 4 ประตูจากการชนะ 10–0 ซึ่งยังคงเป็นชัยชนะในการแข่งขันที่ยิ่งใหญ่ที่สุดของยูไนเต็ด

## อ้างอิง

หมวดหมู่:บุคคลที่เกิดในปี พ.ศ. 2476
หมวดหมู่:บุคคลที่เสียชีวิตในปี พ.ศ. 2542
หมวดหมู่:นักฟุตบอลจากแมนเชสเตอร์
หมวดหมู่:กองหน้าฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมฟุตบอลในอิงกลิชฟุตบอลลีก
หมวดหมู่:นักฟุตบอลทีมชาติอังกฤษ
หมวดหมู่:ผู้รอดชีวิตจากอุบัติเหตุทางการบิน
ประเทศเวียดนามในเอเชียนเกมส์ 2022

**ประเทศเวียดนาม** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่ เวียดนามเปิดตัวในเอเชียนเกมส์ครั้งแรกในเอเชียนเกมส์ 1994 ที่ฮิโรชิมา และประสบความสำเร็จมากที่สุดในเอเชียนเกมส์ 2002 ที่ปูซาน

## นักกีฬา

## ฟุตบอล

**สรุปผล**

## อ้างอิง

เวียดนาม
2022
เท็นจิ (โยไก)

**เท็นจิ** (テンジ) เป็นโยไกที่ปรากฏใน นิทานพื้นบ้าน ของเกาะฮาจิโจจิมะ

## นิทานพื้นบ้าน
กาลครั้งหนึ่งนานมาแล้ว ลึกเข้าไปในภูเขาของฮาจิโจจิมะ มีกระท่อมบนภูเขาเพื่อป้องกันภัยพิบัติ เท็นจิได้ปรากฏตัวขึ้นและทำการกลั่นแกล้งทหารยาม แม้ว่าทหารยามจะตกใจและตะโกนใส่เท็นจิ เท็นจิก็แค่หัวเราะแล้ววิ่งหนีไป

คืนหนึ่งมีสาวสวยอ้างตัวเป็นลูกสาวผู้ใหญ่บ้านมาส่งจูบาโกะที่ใส่โบตาโมจิให้ยามเฝ้าภูเขา ยามผู้นั้นรู้ทันว่านี่ต้องเป็นเท็นจิแน่นอน เพราะไม่มีผู้หญิงที่ไหนจะมาเดินภูเขาคนเดียวในคืนแบบนี้แน่ ๆ เมื่อเขาแกล้งทำเป็นรับจูบาโกะและจับมือสาวคนนั้นเพื่อดึงเธอเข้าไปในกระท่อม ก็พบว่ามือนั้นทำจากไม้ไผ่ เมื่อยามตัดมือไม้ไผ่ด้วยมีด เท็นจิก็กรีดร้องและวิ่งหนีไป หลังจากนั้นจึงพบว่าจูบาโกะที่ถูกทิ้งไว้นั้นไม่ได้ใส่โบตาโมจิ แต่กลับเป็นมูลวัว

ในคืนต่อมา เท็นจิมาที่กระท่อมเพื่อขอมือคืน  ยามเฝ้าภูเขาจึงโยนมือไม้ไผ่ที่ทิ้งไว้ในกระท่อมให้ เท็นจิก็หยิบมือนั้นคืนไปแล้วกลับภูเขาด้วยเสียงหัวเราะเหมือนอย่างทุกที

ในปีนั้น ฮาจิโจจิมะเกิดทุพภิกขภัยครั้งใหญ่ ยามภูเขาก็ทนความหิวไม่ได้เช่นกัน และได้แต่นอนรอความตายอยู่ในกระท่อม คืนหนึ่งได้ยินเสียงเหมือนมีอะไรถูกโยนเข้าไปในกระท่อม พอมองใกล้ ๆ ก็พบว่ามีมันภูเขาและถั่วมากมาย

เมื่อทหารยามกล่าวขอบคุณเท็นจิสำหรับของขวัญ เขาก็ได้ยินเสียงหัวเราะตามปกติของเท็นจิและเสียงฝีเท้าวิ่งไปที่ภูเขา ว่ากันว่าผู้พิทักษ์รอดชีวิตจากความอดอยากด้วยอาหารที่เท็นจิมอบให้นี้

## อ้างอิง
* 
* 

หมวดหมู่:โยไก
ฟาติมา เดชะวลีกุล

**ฟาติมา เดชะวลีกุล** (เกิด 6 มีนาคม พ.ศ. 2548)  เป็นนักร้องและนักแสดงชาวไทย สังกัดเดอะ วัน เอ็นเตอร์ไพรส์ เข้าสู่วงการบันเทิงจากการประกวดรายการ *[[เดอะสตาร์ ไอดอล]]* เมื่อ พ.ศ. 2564

## ประวัติ
ฟาติมาเกิดเมื่อวันที่ 6 มีนาคม พ.ศ. 2548 ที่จังหวัดอุบลราชธานี ชื่อเล่น "เอินเอิน" มาจากคำในภาษาจีนว่า "เอิน" () แปลว่า บุญคุณ

ฟาติมาเข้าศึกษาระดับมัธยมศึกษาตอนต้นที่ประเทศอินเดียตั้งแต่อายุ 12 ปี จากนั้นเข้าศึกษาระดับมัธยมศึกษาตอนปลายที่ประเทศนิวซีแลนด์ ก่อนเข้าศึกษาระดับปริญญาตรีที่วิทยาลัยดุริยางคศิลป์ มหาวิทยาลัยมหิดล สำเร็จการศึกษาใน พ.ศ. 2568

## การทำงาน
ฟาติมาเข้าสู่วงการบันเทิงจากการประกวดรายการ *[[เดอะสตาร์ ไอดอล]]* เมื่อ พ.ศ. 2564 เข้ารอบแปดคนสุดท้าย

ใน พ.ศ. 2565 ฟาติมาได้ออกเพลง "วันนี้ใส่สีอะไร" เป็นซิงเกิลแรก และมีผลงานการแสดงแรกเป็นบทนำในซีรีส์ *[[เจ้าหญิง 2022]]* ตอน ซินเดอเรลล่า ต่อมาใน พ.ศ. 2566 ได้รับบทนำในซีรีส์ *[[ลัดฟ้าล่าฝัน]]*

วันที่ 17 กรกฎาคม พ.ศ. 2567 มีประกาศว่า ฟาติมาจะรับบทแนวแซฟฟิกร่วมกับกิรณา พิพิธยากร ในภาพยนตร์เรื่อง *[[แฟลตเกิร์ล ชั้นห่างระหว่างเรา]]* ของจีดีเอช และในวันที่ 23 ตุลาคม ปีเดียวกัน มีประกาศว่า ฟาติมาและกิรณาจะรับบทแนวแซฟฟิกด้วยกันอีกในซีรีส์เรื่อง *[[รักนี้ไม่มีโรมิโอ]]* ซึ่งจะออกอากาศทางช่องวัน 31

## ผลงานเพลง
### ซิงเกิล

### เพลงอื่น ๆ

## ผลงานการแสดง
### ซีรีส์

### ภาพยนตร์

### มิวสิกวิดีโอ

### ละครเวที

## รางวัล

## อ้างอิง

หมวดหมู่:นักร้องหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงสังกัดช่องวัน
หมวดหมู่:นักแสดงหญิงชาวไทย
หมวดหมู่:นางแบบเด็กชาวไทย
หมวดหมู่:บุคคลจากวิทยาลัยดุริยางคศิลป์ มหาวิทยาลัยมหิดล
หมวดหมู่:นักแสดงจากจังหวัดอุบลราชธานี
โมโตฮิโระ คาโต

**โมโตฮิโระ คาโต** () เป็นนักเขียนหนังสือการ์ตูนชาวญี่ปุ่น สร้างชื่อกับผลงานที่มีชื่อว่า Q.E.D. อย่างนี้ต้องพิสูจน์ และ C.M.B พิพิธภัณฑ์พิศวง

เขาเคยเปิดตัวผลงานที่เกี่ยวข้องกับบริษัทเกมที่มีชื่อว่า เอนิกซ์ (Enix) ปัจจุบันเขาตีพิมพ์ผลงานหนังสือการ์ตูนสืบสวนสอบสวนให้สำนักพิมพ์โคดันชะ

ใน ค.ศ. 2009 เขาได้รับรางวัลมังงะโคดันชะจากผลงานเรื่อง *[[อย่างนี้ต้องพิสูจน์ Q.E.D.|Q.E.D. อย่างนี้ต้องพิสูจน์]]*

## ผลงาน
**[[อย่างนี้ต้องพิสูจน์ Q.E.D.]]*
**ร็อกเก็ตแมน*
**[[ซี.เอ็ม.บี. พิพิธภัณฑ์พิศวง]]*
*''แก็งสิบแปดมงกุฎของโซระ-พลพรรคนักต้มตุ๋นล้านล้านเยน

## อ้างอิง

## แหล่งข้อมูลอื่น
* เว็บไซต์ทางการ 
* เว็บไซต์ทางการ 

หมวดหมู่:ศิลปินมังงะ
ประเทศไทยในเอเชียนเกมส์ 2022

**ประเทศไทย** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 คณะกรรมการโอลิมปิกแห่งประเทศไทย ส่งนักกีฬาเข้าร่วมแข่ง 934 คน เพื่อแข่งขัน 40 กีฬา โดยไทยเป็นชาติที่ส่งนักกีฬาเข้าร่วมมากที่สุดในการแข่งขันครั้งนี้

เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## นักกีฬา

## สรุปเหรียญรางวัล

### เหรียญรางวัลแบ่งตามชนิดกีฬา

### เหรียญรางวัลแบ่งตามวัน

### นักกีฬาที่ได้รับเหรียญรางวัล

นักกีฬาที่ได้รับเหรียญรางวัล มีรายชื่อดังต่อไปนี้

| width="78%" align="left" valign="top" |

## เทเบิลเทนนิส

;ประเภททีม

## ฟุตบอล

### ทีมชาย

#### รอบแบ่งกลุ่ม

#### รอบ 16 ทีมสุดท้าย

### ทีมหญิง

#### รอบแบ่งกลุ่ม

----


#### รอบ 8 ทีมสุดท้าย

## มวยสากลสมัครเล่น

### ชาย

### หญิง

## วอลเลย์บอล

### ทีมชาย

#### รอบแรก
;กลุ่มอี 

|}





;รอบ 12 ทีมสุดท้าย

#### รอบจัดอันดับ 7–10

#### รอบชิงอันดับ 9

### ทีมหญิง

#### รอบแรก
;กลุ่มบี 

|}





#### รอบสอง
;กลุ่มเอฟ

|}





#### รอบรองชนะเลิศ

#### รอบชิงเหรียญทองแดง

## เทควันโด

## ฮอกกี้

### ทีมชาย
ฮอกกี้ทีมชาติไทยผ่านเข้ารอบเอเชียนเกมส์โดยเข้าถึงรอบรองชนะเลิศของฮอกกี้ชายรอบคัดเลือกเอเชียนเกมส์ที่กรุงเทพมหานคร ประเทศไทย

**สรุปผล**

## อ้างอิง

ไทย
2022
ประเทศจีนในเอเชียนเกมส์ 2022

**ประเทศจีน** เป็นประเทศเจ้าภาพจัดการแข่งขันและจะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## เหรียญรางวัลแบ่งตามชนิดกีฬา

## อ้างอิง

จีน
2022
โบเกะ (พืช)

**โบเกะ** () หรือ **มะตูมญี่ปุ่น** ชื่อวิทยาศาสตร์ คือ *Chaenomeles speciosa* เป็น ไม้พุ่มผลัดใบชนิดหนึ่ง อยู่ในวงศ์กุหลาบ

## ชื่อเรียก
ชื่อพืชชนิดนี้ในภาษาญี่ปุ่นเขียนเป็นอักษรคันจิว่า 木瓜 โดย 木 หมายถึง "ต้นไม้" และ 瓜 หมายถึง "แตง" ว่ากันว่าเนื่องจากผลของมันมีลักษณะคล้ายแตง และเป็นแตงที่ขึ้นบนไม้ต้นเลยถูกเรียกแบบนี้ โดยสมัยก่อนอ่านว่า "โมเกะ" (モケ) แต่แล้วก็แผลงมาเป็น "โบเกะ" ในที่สุด

ชื่อนี้ไปพ้องเสียงกับคำว่า "โบเกะ" (ボケ) ที่หมายถึง "เบลอ" หรือ "เลอะเลือน" ซึ่งยังได้ถูกใช้เป็นชื่อเรียกลักษณะของการถ่ายภาพ (อ่านรายละเอียดที่ **[[โบเก้]]**) แต่รากศัพท์เป็นคนละคำกับคำว่าโบเกะนี้ที่เป็นชื่อพืช ไม่มีความเกี่ยวข้องกันแต่อย่างใด

ในภาษาจีนก็ใช้คำว่า 木瓜 (อ่านว่า "มู่กวา") เรียกพืชชนิดนี้ด้วยเช่นกัน อย่างไรก็ตามคำว่า 木瓜 ในภาษาจีนนั้นมีหลายความหมาย โดยส่วนใหญ่จะหมายถึง มะละกอ หรือ บักกวย มากกว่า เพื่อแยกแยะ จึงเรียกพืชชนิดนี้ว่า "โจ้วผีมู่กวา" () อาจแปลตรงตัวว่า "แตงไม้เปลือกยับ" นอกจากนี้ยังมีชื่อเรียกอีกชื่อว่า "เทียเกิ๋งไห่ถาง" ()

## ลักษณะ

Chaenomeles lagenaria1.jpg|กิ่ง
Chaenomeles lagenaria's fruit.JPG|ใบและผล
ずれた季節に花が咲いたボケの花 皇居東御苑で撮影 Pcs34560 IMG0192.jpg|ดอก (สีแดง)
Chaenomeles, 2014.jpg|ดอก (ขาวลายแดง)


## อ้างอิง

## แหล่งข้อมูลอื่น
* 

หมวดหมู่:วงศ์กุหลาบ
ธนานนท์ ปฏิญญาศักดิกุล

**ธนา​นนท์ ปฏิญญาศักดิ​กุล** (เกิด 12 กันยายน พ.ศ. 2533)​ ชื่อเล่น **อาร์ม** เป็นยูทูบเบอร์และวิศวกรซอฟต์แวร์ชาวไทย เขาเป็นหนึ่งในทีมผู้พัฒนาซูเปอร์คอมพิวเตอร์ Frontier ซึ่งเป็นซูเปอร์คอมพิวเตอร์ที่เร็วที่สุดเป็นอันดับสองของโลก อีกทั้งยังเป็นที่รู้จักจากการเล่าเรื่อง การให้ความรู้ และการวิพากษ์วิจารณ์หัวข้อที่เป็นกระแสในขณะนั้น

## ประวัติ
ธนา​นนท์เกิดเมื่อวันที่ 12 กันยายน พ.ศ. 2533 เขามีน้องชายหนึ่งคนชื่อ นพ.ธนรัชต์ ปฏิญญาศักดิ​กุล (ชื่อเล่น เอม)

### การศึกษา
นายธนา​นนท์เข้ารับการศึกษาในระดับชั้นประถมศึกษาที่โรงเรียนอัสสัมชัญนครราชสีมาและในระดับชั้นมัธยมศึกษาที่โรงเรียนราชสีมาวิทยาลัย สำเร็จการศึกษาในระดับปริญญาตรี สาขาวิศวกรรมไฟฟ้าที่มหาวิทยาลัยเทคโนโลยีสุรนารีใน พ.ศ. 2556 และได้รับทุนไปศึกษาต่อในระดับปริญญาเอกสาขาวิทยาการคอมพิวเตอร์ ณ มหาวิทยาลัยเทนเนสซี สหรัฐอเมริกา จนกระทั่งสำเร็จการศึกษาใน พ.ศ. 2562

### การแข่งขัน
ขณะศึกษาในระดับมัธยมศึกษา นายธนานนท์มีความสนใจในด้านคอมพิวเตอร์และหุ่นยนต์ จึงทำให้อาจารย์ที่โรงเรียนราชสีมาวิทยาลัยมักส่งไปแข่งขันในรายการต่าง ๆ อยู่บ่อยครั้ง 

### การทำงาน
ในช่วง พ.ศ. 2553 ขณะกำลังศึกษาในระดับปริญญาตรี เขาเริ่มอาชีพในฐานะยูทูบเบอร์จากการทำช่องยูทูบที่ใช้ชื่อว่า "CastBy9Arm" ซึ่งในช่วงแรกจะเป็นวิดีโอที่เกี่ยวข้องกับเกมสตาร์คราฟต์ 2 ไม่ว่าจะเป็นการพากย์ หรือวิจารณ์ในนัดการแข่งขันต่าง ๆ เป็นต้น จากนั้นจึงได้หันมาทำวิดิโอแนวรีวิวเกม และกำลังเติบโตขึ้นเรื่อย ๆ จนกระทั่งเมื่อเขาได้รับทุนไปศึกษาต่อทำให้เวลาว่างมีน้อยลง ประกอบกับการพูดคุยถึงเรื่องเทคโนโลยีที่กำลังเป็นที่สนใจในสังคม ทำให้เขาเริ่มเปลี่ยนเนื้อหามาเป็นแนวเล่าเรื่อง ประกอบกับให้ความรู้เกี่ยวกับเรื่องเทคโนโลยี ในช่องยูทูบช่องใหม่ที่ใช้ชื่อว่า "9arm" แทน

ระหว่างการศึกษาชั้นปริญญาเอก เขาได้ทำงานเป็นบัณฑิตผู้ช่วยนักวิจัยใน Innovative Computing Laboratory​ รวมทั้งเข้ารับการฝึกงานในบริษัทผู้นำทางด้านการประมวลผลสมรรถนะสูง (HPC) อย่าง Cisco และอินเทลใน พ.ศ. 2560 และ 2561 ตามลำดับ เมื่อสำเร็จการศึกษาจึงเข้ามาทำงานในตำแหน่งวิศวกรซอฟต์แวร์ให้บริษัท Cray ซึ่งเป็นบริษัทย่อยของฮิวเลตต์-แพคการ์ดเอนเทอร์ไพรส์ ใน พ.ศ. 2566 เขาได้ลาออกจากบริษัท Cray และได้เข้าทำงานในตำแหน่ง Member of Technical Staff ให้บริษัทเอเอ็มดี

ธนา​นนท์เคยเข้าไปให้ข้อมูลกับคณะอนุกรรมาธิการศึกษาอุตสาหกรรมซอฟต์แวร์เกม (Software Game) และอีสปอร์ต (E-Sport) ในด้านปัญหาของอีสปอร์ตในประเทศไทย ความยากลำบากในการจัดการแข่งขัน รวมทั้งให้ข้อเสนอแนะเกี่ยวกับการส่งเสริมการจัดการแข่งขันขนาดใหญ่ในประเทศไทย ต่อมาหลังการเลือกตั้งสมาชิกสภาผู้แทนราษฎร พ.ศ. 2566 เขาถูกทาบทามให้เข้าร่วมงานกับพรรคก้าวไกลแต่ก็ได้ปฏิเสธข้อเสนอนี้ลง โดยณัฐพงษ์ เรืองปัญญาวุฒิ ว่าที่ ส.ส. บัญชีรายชื่อ พรรคก้าวไกล ในขณะนั้น ได้ให้เหตุผลไว้ว่า "บริบทตอนนี้ต่างคนอาจจะยังเดินตามทางของตัวเองอยู่"

ในเดือนพฤษภาคม พ.ศ. 2567 ธนา​นนท์ได้รับการแต่งตั้งให้เป็นที่ปรึกษาคณะกรรมาธิการศึกษาแนวทางในการใช้ปัญญาประดิษฐ์ฯ สภาผู้แทนราษฎร

## ผลงาน
### ละคร/ซีรีส์

### ผลงานเพลง

## รางวัล

## อ้างอิง

หมวดหมู่:วิศวกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดขอนแก่น
หมวดหมู่:บุคคลที่เกิดในปี พ.ศ. 2533
หมวดหมู่:บุคคลจากโรงเรียนราชสีมาวิทยาลัย
หมวดหมู่:บุคคลจากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี
หมวดหมู่:อินเทอร์เน็ตมีม
หมวดหมู่:พรรคประชาชน (พ.ศ. 2567)
หมวดหมู่:พรรคอนาคตใหม่
เท็นจิ

**เท็นจิ** อาจหมายถึง
* เท็นจิ (โยไก)
* เท็นจิ (ศักราช)
* จักรพรรดิเท็นจิ
วันมาดารากา

**วันมาดารากา** (, , *วันแห่งการปกครองตนเอง*) เป็นวันหยุดประจำชาติที่มีการเฉลิมฉลองทุกวันที่ 1 มิถุนายนของทุกปีในสาธารณรัฐเคนยา เป็นการระลึกถึงวันที่เคนยาได้บรรลุข้อตกลงในการปกครองตนเองเมื่อ พ.ศ. 2506 หลังจากที่ตกเป็นอาณานิคมของจักรวรรดิบริติชตั้งแต่ พ.ศ. 2463 เคนยาได้รับเอกราชเพียงบางส่วนในวันดังกล่าวในปี 2506 และยังไม่ได้กลายเป็นสาธารณรัฐที่จัดตั้งอย่างสมบูรณ์จนกระทั่งในวันที่ 12 ธันวาคม พ.ศ. 2507 ซึ่งเคนยาก็ได้มีการเฉลิมฉลองวันดังกล่าวในชื่อวันจัมฮูรี (, , *วันสถาปนาสาธารณรัฐ*) ในวันที่ 12 ธันวาคมของทุกปี

## นิรุกติศาสตร์
 เป็นคำในภาษาสวาฮีลีมีความหมายว่า "อำนาจ, อำนาจปกครอง"

## อ้างอิง

## แหล่งข้อมูลอื่น
* 
* 
* 

หมวดหมู่:ประวัติศาสตร์เคนยา
หมวดหมู่:วันหยุดในเคนยา
หมวดหมู่:วันสำคัญในเดือนมิถุนายน
แคว้นกรีซกลาง

**กรีซกลาง** () เป็นหนึ่งในสิบสามแคว้นของประเทศกรีซ มีพื้นที่ครอบคลุมด้านตะวันออกของภาคกลางของกรีซ รวมถึงเกาะยูบีอา ทางทิศใต้มีอาณาเขตติดต่อกับแคว้นแอตติกาและแคว้นเพโลพอนนีส ทางทิศตะวันตกติดต่อกับแคว้นกรีซตะวันตก และทางทิศเหนือติดต่อกับแคว้นเทสซาลีและแคว้นอิไพรัส มีเมืองหลักคือลามีอา

## อ้างอิง

## แหล่งข้อมูลอื่น
* 
*  

กรีซกลาง
หมวดหมู่:รัฐและดินแดนที่ก่อตั้งในปี พ.ศ. 2530
อนาพลาสติกแอสโตรซัยโตมา

**อนาพลาสติกแอสโตไซโตมา** หรือ **แอนนาพลาสติกแอสโตรไซต์โตมา** () เป็นมะเร็งสมองชนิดแอสโตรซัยโตมาประเภทหนึ่งที่มีระดับความรุนแรงตามเกณฑ์ขององค์การอนามัยโลกอยู่ในระดับ 3 (WHO grade III) ในสหรัฐพบผู้ป่วยโรคนี้ประมาณ 0.44 ต่อ 1 แสนประชากรต่อปี

## อ้างอิง

หมวดหมู่:เนื้องอกของสมอง
หมวดหมู่:มะเร็ง
หมวดหมู่:วิทยามะเร็ง
ราชวงศ์ที่ยี่สิบสี่แห่งอียิปต์

**ราชวงศ์ที่ยี่สิบสี่แห่งอียิปต์** เป็นราชวงศ์อันดับที่สี่ในบรรดาราชวงศ์ที่ขึ้นปกครองในสมัยช่วงระหว่างกลางครั้งที่สาม

## ประวัติราชวงศ์
ราชวงศ์ที่ยี่สิบสี่แห่งอียิปต์เป็นราชวงศ์ที่ประกอบไปด้วยฟาโรห์ที่ครองราชย์เป็นระยะเวลาอันสั้น และมีศูนย์กลางทางอำนาจอยู่ที่เมืองซาอิส ซึ่งตั้งอยู่ทางตะวันตกของดินดอนสามเหลี่ยมแม่น้ำไนล์

### ฟาโรห์เทฟนัคห์ที่ 1
พระองค์ทรงสถาปนากลุ่มบรรดาผู้ปกครองท้องถิ่นในบริเวณดินดอนสามเหลี่ยมแม่น้ำไนล์ที่ซึ่งสนับสนุนให้พระองค์ทรงพยายามพิชิตดินแดนอียิปต์บน ซึ่งการดำเนินการทางทหารดังกล่าวเป็นที่สนใจของผู้ปกครองนิวเบียพระนามว่า ปิเย ซึ่งทรงโปรดให้บันทึกการพิชิตและการปกครองของเทฟนัคห์แห่งซาอิสพร้อมด้วยพันธมิตร ฟาโรห์เทฟนัคห์ที่ 1ทรงได้รับการขนานนามว่า *"มหาประมุขแห่งตะวันตก"* ไว้ในจารึกชัยแห่งปิเย และจารึกจำนวนสองชิ้นไว้ระบุเวลาไปถึงปีที่ 36 และ 38 แห่งการครองราชย์ของฟาโรห์โชเชงค์ที่ 5 ไม่เป็นที่แน่ชัดว่าพระองค์ทรงใช้พระอิสริยยศอย่างเป็นทางการหรือไม่ อย่างไรก็ตาม ออลีวีเย แปดู ได้โต้แย้งว่า เชปเซสเร เทฟนัคเตแห่งซาอิส ไม่ได้เป็นศัตรูที่มีชื่อของฟาโรห์ปิเย โดยที่แปดูได้ตีพิมพ์เผยแพร่จารึกกัลปนาที่เพิ่งค้นพบซึ่งได้รับมาจากชุดสะสมส่วนบุคคล จารึกดังกล่าวลงช่วงเวลาในปีที่ 2 แห่งการครองราชย์ของฟาโรห์เนโคที่ 1 แห่งซาอิส และมีลักษณะ การเขียน และข้อความที่คล้ายกันกับจารึกกัลปนาของพระองค์ อย่างไรก็ตาม ข้อโต้แย้งของแปดูกลับไม่ได้รับการยอมรับจากนักไอยคุปต์วิทยาส่วนใหญ่ในปัจจุบัน ซึ่งเชื่อว่าปีที่ 8 แห่งการครองราชย์จากจารึกฟาโรห์เชปเซสเร เทฟนัคต์ (ปัจจุบันอยู่ที่พิพิธภัณฑ์โบราณคดีแห่งชาติกรีซน่าจะเป็นฟาโรห์เทฟนัคห์ที่ 1 มากที่สุด ในส่วนเทฟนัคห์ที่ 2 ถ้าพระองค์ทรงมีตัวตนอยู่จริงก็น่าจะเป็นผู้ปกครองก่อนหน้าใกล้กับรัชสมัยของฟาโรห์เนโคที่ 1 ซึ่งผู้ปกครองทั้งสองอยู่ว่าเป็นผู้ปกครองท้องถิ่นในบริเวณเมืองซาอิสในช่วงรัชสมัยฟาโรห์ทาฮาร์กาแห่งราชวงศ์นิวเบีย

### ฟาโรห์บาเคนราเนฟ
พระองค์ทรงเป็นผู้สืบทอดพระราชบัลลังก์แห่งซาอิสต่อจากฟาโรห์เทฟนัคห์ที่ 1 และทรงพระนามครองราชย์ว่า *วาห์คาเร* พระราชอำนาจของพระองค์ได้รับการยอมรับในดินแดนสามเหลี่ยมปากแม่น้ำส่วนใหญ่รวมถึงเมมฟิส ซึ่งมีการค้นพบศิลาจารึกเซราเปอุมในปีที่ 5 และปีที่ 6 หลายชิ้นจากรัชสมัยของพระองค์ ราชวงศ์นี้สิ้นสุดลงอย่างกะทันหันเมื่อฟาโรห์เชบิตโก ซึ่งเป็นฟาโรห์พระองค์ที่สองของราชวงศ์ที่ยี่สิบห้าแห่งอียิปต์ทรงยกทัพเข้าโจมตีเมืองซาอิส ทรงจับกุมฟาโรห์บาเคนเรเนฟ และทรงสำเร็จโทษโดยการเผาพระองค์ทั้งเป็น

## รายพระนามฟาโรห์

## เส้นเวลาของราชวงศ์ที่ยี่สิบสี่แห่งอียิปต์

ImageSize = width:800 height:auto barincrement:12
PlotArea  = top:100 bottom:100 right:100 left:100
AlignBars = early

DateFormat = yyyy
Period     = from:-732 till:-715
TimeAxis   = orientation:horizontal
ScaleMajor = unit:year increment:2 start:-732

Colors     =
  id:canvas value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -732 till: -725 color:PA text:"Tefnakht I (732 BC &ndash; 725 BC)"
  from: -725 till: -720 color:PA text:"Bakenranef (725 BC &ndash; 720 BC)"
  barset:skip


## พระราชพงศาวลีราชวงศ์ที่ยี่สิบสี่แห่งอียิปต์

## อ้างอิง



หมวดหมู่:ก่อตั้งในศตวรรษที่ 8 ก่อนคริสตกาล
หมวดหมู่:สิ้นสุดในศตวรรษที่ 8 ก่อนคริสตกาล
24
แฮโรลด์ บราวน์

**แฮโรลด์ บราวน์** () เป็นนักฟิสิกส์นิวเคลียร์ชาวอเมริกัน เขาเคยเป็นผู้อำนวยการวิจัยและวิศวกรรมป้องกันประเทศ (1961–1965) และรัฐมนตรีว่าการทบวงทหารอากาศสหรัฐ (1965–1969) ภายใต้รัฐบาลของประธานาธิบดีจอห์น เอฟ. เคนเนดี กับลินดอน บี. จอห์นสัน และต่อมาดำรงตำแหน่งรัฐมนตรีว่าการกระทรวงกลาโหมคนที่ 14 ระหว่างปี 1977 ถึง 1981 ภายใต้ประธานาธิบดีจิมมี คาร์เตอร์

แฮโรลด์ บราวน์เกิดในนครนิวยอร์ก เป็นบุตรของนายแอบราฮัม นักกฎหมายผู้เคยร่วมรบในสงครามโลกครั้งที่สอง กับนางเกอร์ทรูด โคเฮน พนักงานบัญชีร้านเพชร แฮโรลด์เป็นอัจฉริยะตั้งแต่เด็ก เขาเรียนจบจากโรงเรียนมัธยมวิทยาศาสตร์บรอนซ์ในวัย 15 ปีด้วยผลสัมฤทธิ์เฉลี่ย 99.5% และสำเร็จการศึกษาระดับปริญญาเอกสาขาฟิสิกส์จากมหาวิทยาลัยโคลัมเบียขณะมีอายุ 21 ปี หลังจากนั้น เขาเริ่มทำงานเป็นนักวิทยาศาสตร์ประจำห้องปฏิบัติการรังสีของมหาวิทยาลัยแคลิฟอร์เนีย เบิร์กลีย์ ซึ่งในช่วงนี้ เขามีบทบาทสำคัญในการสร้างขีปนาวุธติดหัวรบนิวเคลียร์ UGM-27 Polaris ตลอดจนการพัฒนาพลูโตเนียม จากนั้นในปี 1953 เขาเข้าร่วมกับคณะเจ้าหน้าที่ห้องปฏิบัติการรังสีของมหาวิทยาลัยแคลิฟอร์เนีย วิทยาเขตลิเวอร์มอร์ และได้ขึ้นเป็นผู้อำนวยการในปี 1960

## อ้างอิง

หมวดหมู่:นักฟิสิกส์ชาวอเมริกัน
หมวดหมู่:รัฐมนตรีว่าการกระทรวงกลาโหมสหรัฐ
การเปิดรับแสง

**การเปิดรับแสง** (exposure) ในด้านการถ่ายภาพ คือการเปิดโล่งหน้ากล้องหรือระบบทางแสงให้แสงผ่านเลนส์เข้าไปยังวัสดุที่ไวต่อแสง เช่น ฟิล์ม หรือ เซนเซอร์รูปภาพ เช่น CCD หรือ CMOS เพื่อทำการบันทึกภาพ โดยในปัจจุบันนิยมทำโดยการกดชัตเตอร์

นอกจากนี้ยังหมายถึงปริมาณแสงทั้งหมดที่ผ่านเลนส์กล้องเข้าไป หรือความสว่างของภาพ ซึ่งพิจารณาจากการคำนวณความกว้างรูรับแสงของเลนส์ (ค่าเอฟ) เวลาเปิดรับแสง (ความเร็วชัตเตอร์) และ ค่าความไวแสงของฟิล์ม

## ค่าเปิดรับแสง
[right|thumb|220x220px| แผนภาพสำหรับหาค่า[ความเร็วชัตเตอร์และค่าเอฟที่เหมาะสมจากค่าเปิดรับแสงที่ได้จากเครื่องวัดค่าแสง]]
ค่าปริมาณการเปิดรับแสงมักแสดงเป็นตัวเลขที่เรียกว่า ค่าเปิดรับแสง (มักเรียกย่อว่า **EV** หรือ E_v ย่อมาจาก exposure value) ใช้เพื่อแสดงระดับการรับแสงที่กำหนดโดยค่าความกว้างในการเปิดแผ่นช่องรับแสง (ค่าเอฟ) และ เวลาเปิดรับแสง (ความเร็วชัตเตอร์)

กำหนดให้ E_v=0 เมื่อค่าเปิดรับแสงเมื่อค่าเอฟเป็น F1 และเวลาเปิดรับแสงเป็น 1 วินาที ถ้าค่าปริมาณแสงที่ส่องถึงเพิ่มขึ้นสองเท่า (นั่นคือค่าเอฟเพิ่มขึ้น \sqrt{2} หรือ ประมาณ 1.4 เท่า) ค่าเปิดรับแสงก็จะเพิ่มขึ้น 1 หากค่าการเปิดรับแสงเท่ากัน ปริมาณแสงที่ตกกระทบฟิล์มจะเท่ากันเมื่อถ่ายภาพวัตถุเดียวกันภายใต้สภาพแสงเดียวกัน

ตัวอย่างเช่น การใช้ F2.8-1/500s, F4-1/250s และ F5.6-1/125s ล้วนให้ค่าเปิดรับแสงเท่ากันที่ E_v=12  คือในขณะที่เมื่อค่ารูรับแสงลดเหลือ 1/1.4 เท่า (ปริมาณแสงลดลงครึ่งหนึ่ง) ความเร็วชัตเตอร์ก็เพิ่มเป็นสองเท่า ส่งผลให้ปริมาณแสงรวมเท่ากัน อย่างไรก็ตาม แม้ว่าค่าแสงจะเท่ากัน ช่วงความชัดก็จะต่างกัน ยิ่งภาพใหญ่ ช่วงความชัดยิ่งลึก และปริมาณความเบลอก็จะเปลี่ยนแปลงไป โดยยิ่งความเร็วชัตเตอร์ต่ำยิ่งเบลอมาก

ค่าเปิดรับแสงที่เหมาะสมจะพิจารณาจากความสว่างของวัตถุและความไวแสงของฟิล์มที่ใช้  เช่นในกล้องที่มีการปรับค่าเปิดรับแสงอัตโนมัติอาจใช้เครื่องวัดแสง (exposure meter) เข้าช่วย

เพื่อให้ง่ายต่อการคำนวณค่าแสง มีวิธีที่เรียกว่าระบบ APEX ซึ่งเชื่อมโยงค่าตัวเลขที่เรียกว่าค่า A_v และ T_v กับค่ารูรับแสงและความเร็วชัตเตอร์ เมื่อใช้ระบบ APEX ค่า E_v สามารถแสดงในรูปแบบของผลรวมของค่า A_v และค่า T_v

ถ้าให้ A เป็นค่าเอฟ และ T เป็นความเร็วชัตเตอร์แล้ว ค่า A_v และค่า T_v นิยามว่า

: \mathit{A_v} = \log_2 A^2 = 2\,\log_2 A
: \mathit{T_v} = \log_2 \frac1T = -\log_2 T

และจะได้ว่าค่าเปิดรับแสงเป็น

: \mathit{E_v} = \mathit{A_v} + \mathit{T_v}

หรือ

: \mathit{E_v} = \log_2 A^2 - \log_2 T

ความสัมพันธ์ระหว่างค่าเปิดรับแสงและความเร็วชัตเตอร์ และ ค่าเอฟ ได้แสดงไว้ในตารางในรูปด้านบน

นอกจากนี้ ยังนิยามค่าความสว่าง (B_v) ของวัตถุที่ถูกถ่าย และค่าความไวแสง (S_v) ของฟิล์มไว้ดังนี้

: \mathit{B_v} = \log_2 (B/(N*K))
: \mathit{S_v} = \log_2 (N*S_x)
: โดยที่ B คือค่าความสว่างในหน่วย cd/m<sup>2</sup>, S_x คือความไวแสง ISO, N=2^{7/4} \fallingdotseq 0.3, K คือค่าคงตัวการปรับเทียบของมาตรวัดแสงสะท้อน (ประมาณ 11.4) จะได้ว่า
: \mathit{E_v} = \mathit{B_v} + \mathit{S_v}

จากที่กล่าวมาจะได้ความสัมพันธ์ดังนี้

: \mathit{E_v} = \mathit{A_v} + \mathit{T_v} = \mathit{B_v} + \mathit{S_v}

หมวดหมู่:กล้องถ่ายภาพ
หมวดหมู่:การถ่ายภาพยนตร์
หมวดหมู่:เทคนิคการถ่ายภาพ
หมวดหมู่:ทัศนศาสตร์
บัมป์ (การ์ตูน)

***บัมป์*** () เป็นการ์ตูนทีวีแอนิเมชันเด็กของประเทศสหราชอาณาจักร ออกอากาศทางช่องบีบีซีวัน สร้างโดย ชาร์ลส มิลส์ และเทอร์รี่ เบรน ฉายตอนแรกเมื่อวันที่ 14 กันยายน พ.ศ. 2533 ถึงวันที่ 26 ธันวาคม พ.ศ. 2537

## ตัวละคร

* **บัมป์** () เป็นช้างสีน้ำเงิน
* **เบอร์ดี** () เป็นนกสีน้ำเงิน
* **วิซเซอร์** () เป็นหนูสีน้ำเงิน
* **บิ๊ก บุน** () เป็นกระต่ายตัวใหญ่สีเขียวเข้ม
* **ลิตเทิล บุน** () เป็นกระต่ายตัวเล็กสีเขียว
* **แมคดัฟฟ์** () เป็นหมาสีเทาอมน้ำเงิน
* **มุงก์** () เป็นเต่าบก
* **แบ็ตตี้** () เป็นค้างคาว
* **มร สเควอเรล** ()
* **มรส สเควอเรล** ()
* **โอลด์ แบร์** () เป็นหมีแก่
* **อานตี้ ดอรีน** () เป็นเป็ด
* **เบอร์ดีส บราเทอส์ แอนด์ ซิสเตอร์** ()
* **คูซิน เจย์** () เป็นนกสีแดง
* **พุซ** ()

## รายชื่อตอน

### ฤดูกาลที่ 1

# Bump and the Hole (ออกอากาศเมื่อวันที่ 14 กันยายน พ.ศ. 2533)
# Bump and the Clouds (ออกอากาศเมื่อวันที่ 21 กันยายน พ.ศ. 2533)
# Bump's Upside Down Friend (ออกอากาศเมื่อวันที่ 28 กันยายน พ.ศ. 2533)
# Bump Plays a Trick (ออกอากาศเมื่อวันที่ 5 ตุลาคม พ.ศ. 2533)
# A Ride with Bump (ออกอากาศเมื่อวันที่ 12 ตุลาคม พ.ศ. 2533)
# Bump's Lost Button (ออกอากาศเมื่อวันที่ 19 ตุลาคม พ.ศ. 2533)
# Bump Has a Funny Day (ออกอากาศเมื่อวันที่ 26 ตุลาคม พ.ศ. 2533)
# Bump's New Game (ออกอากาศเมื่อวันที่ 2 พฤศจิกายน พ.ศ. 2533)
# Bump Learns to Fly (ออกอากาศเมื่อวันที่ 9 พฤศจิกายน พ.ศ. 2533)
# Bump and the Monster (ออกอากาศเมื่อวันที่ 16 พฤศจิกายน พ.ศ. 2533)
# Bump Wants to Help (ออกอากาศเมื่อวันที่ 23 พฤศจิกายน พ.ศ. 2533)
# Bump's Loud Song (ออกอากาศเมื่อวันที่ 30 พฤศจิกายน พ.ศ. 2533)
# Bump Goes Away (ออกอากาศเมื่อวันที่ 7 ธันวาคม พ.ศ. 2533)

### ฤดูกาลที่ 2

# Bump's Umbrella (ออกอากาศเมื่อวันที่ 10 มกราคม พ.ศ. 2537)
# Bump and the Talking Tree (ออกอากาศเมื่อวันที่ 17 มกราคม พ.ศ. 2537)
# Bump and Aunty Doreen's Surprise (ออกอากาศเมื่อวันที่ 24 มกราคม พ.ศ. 2537)
# Bump and the Bucket (ออกอากาศเมื่อวันที่ 31 มกราคม พ.ศ. 2537)
# Bump's First Ride (ออกอากาศเมื่อวันที่ 7 กุมภาพันธ์ พ.ศ. 2537)
# Bump's Big Ears (ออกอากาศเมื่อวันที่ 14 กุมภาพันธ์ พ.ศ. 2537)
# Bump and the Baby Mountain (ออกอากาศเมื่อวันที่ 21 กุมภาพันธ์ พ.ศ. 2537)
# Bump and the Statue (ออกอากาศเมื่อวันที่ 28 กุมภาพันธ์ พ.ศ. 2537)
# Bump and the Flying Flowers (ออกอากาศเมื่อวันที่ 7 มีนาคม พ.ศ. 2537)
# Bump's Special Day (ออกอากาศเมื่อวันที่ 14 มีนาคม พ.ศ. 2537)
# Bump and the Pouncing Game (ออกอากาศเมื่อวันที่ 21 มีนาคม พ.ศ. 2537)
# Bump the Builder (ออกอากาศเมื่อวันที่ 28 มีนาคม พ.ศ. 2537)
# Bump and the Windy Day (ออกอากาศเมื่อวันที่ 4 เมษายน พ.ศ. 2537)

### คริสต์มาสพิเศษ

# Bump's Christmas Story (ออกอากาศเมื่อวันที่ 26 ธันวาคม พ.ศ. 2537)

## อ้างอิง

## แหล่งข้อมูลอื่น

*  
* 
* 
* 

หมวดหมู่:การ์ตูนสหราชอาณาจักร
หมวดหมู่:ตัวละครที่เป็นช้าง
หมวดหมู่:การ์ตูนทีวีแอนิเมชันเกี่ยวกับช้าง
หมวดหมู่:ตัวละครที่เป็นนก
หมวดหมู่:การ์ตูนทีวีแอนิเมชันเกี่ยวกับนก
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์บริติชที่เริ่มออกอากาศตั้งแต่ พ.ศ. 2533
คาวานิชิ

**คาวานิชิ** (川西 หรือ 河西) อาจหมายถึง

## ชื่อสถานที่
* คาวานิชิ (จังหวัดเฮียวโงะ) - นครในจังหวัดเฮียวโงะ
* คาวานิชิ (จังหวัดยามางาตะ) - เมืองในจังหวัดยามางาตะ
* คาวานิชิ (จังหวัดนีงาตะ) - เมืองที่เคยมีอยู่ในจังหวัดนีงาตะ
* คาวานิชิ (จังหวัดโทจิงิ) - เมืองที่เคยมีอยู่ในจังหวัดโทจิงิ
* คาวานิชิ (จังหวัดฟูกูอิ) - เมืองที่เคยมีอยู่ในจังหวัดฟูกูอิ
* คาวานิชิ (จังหวัดนาระ) - เมืองในจังหวัดนาระ

## นามสกุล
* เค็งโงะ คาวานิชิ - นักพากย์ชาย

หมวดหมู่:นามสกุลญี่ปุ่น
เคนิลเวิร์ทโรด

**เคนิลเวิร์ทโรด** () เป็นสนามฟุตบอลในเมืองลูตัน, เบดฟอร์ดเชอร์ เป็นสนามเหย้าของสโมสรฟุตบอลลูตันทาวน์ตั้งแต่ ค.ศ. 1905 สนามฟุตบอลแห่งนี้ยังเป็นเจ้าภาพจัดการแข่งขันฟุตบอลหญิงและเยาวชนระหว่างประเทศ รวมถึงเลกที่ 2 ของการแข่งขันฟุตบอลหญิงชิงแชมป์แห่งชาติยุโรปรอบชิงชนะเลิศใน ค.ศ. 1984

สนามฟุตบอลขนาดความจุ 10,356 ที่นั่งตั้งอยู่ในเขตเบรีพาร์ก ห่างจากใจกลางเมืองลูตันไปทางตะวันตก 1.6 กิโลเมตร ตั้งชื่อตามถนนที่ตั้งอยู่ข้างสนามคือถนนเคนิลเวิร์ท แม้ว่าที่อยู่อย่างเป็นทางการคือ เลขที่ 1 ถนนเมเปิล เคนิลเวิร์ทโรดจัดการแข่งขันฟุตบอลในเซาเทิร์นลีกจนถึง ค.ศ. 1920 จากนั้นในฟุตบอลลีก จนถึง ค.ศ. 2009 เมื่อลูตันตกชั้นสู่คอนเฟอเรนซ์พรีเมียร์ (เนชันนัลลีกในปัจจุบัน) มีการแข่งขันฟุตบอลลีกอีกครั้งตั้งแต่ ค.ศ. 2014 เมื่อพวกเขาเลื่อนชั้นกลับสู่อีเอฟแอลลีกทู ด้วยการเลื่อนชั้นของสโมสรฟุตบอลลูตันทาวน์สู่พรีเมียร์ลีกใน ค.ศ. 2023 เคนิลเวิร์ทโรดจึงกลายเป็นสนามที่มีความจุน้อยที่สุดในประวัติศาสตร์ของพรีเมียร์ลีก

สนามติดตั้งหลอดไฟแสงกระจายใน ค.ศ. 1953 และสนามกลายเป็นที่นั่งทั้งหมดใน ค.ศ. 1991 สถิติผู้ชม 30,069 คนเกิดขึ้นใน ค.ศ. 1959 ในการแข่งขันเอฟเอคัพรอบที่ 6 นัดรีเพลย์ที่เจอกับแบล็กพูล

## ประวัติ
ลูตันทาวน์ย้ายไปที่เคนิลเวิร์ทโรดใน ค.ศ. 1905 โดยออกจากสนามเหย้าเดิมของพวกเขาคือดันสเตเบิลโรดหลังจากที่เจ้าของที่ขายพื้นที่สำหรับสร้างที่อยู่อาศัยโดยไม่ทันได้ตั้งตัว คณะกรรมการของสโมสรรีบหาสถานที่สำหรับสร้างสนามฟุตบอลใหม่ของพวกเขา และนัดแรกของสโมสรที่สนามแห่งใหม่คือวันที่ 4 กันยายน ค.ศ. 1905 ซึ่งพวกเขาเสมอกับพลิมัทอาร์ไกล์ 0-0

## อ้างอิง
### หมายเหตุ

### บรรณานุกรม

*
*
*
*

หมวดหมู่:สโมสรฟุตบอลลูตันทาวน์
หมวดหมู่:สนามฟุตบอลในประเทศอังกฤษ
หมวดหมู่:สิ่งก่อสร้างในเทศมณฑลเบดฟอร์ดเชอร์
หมวดหมู่:สนามฟุตบอลที่สร้างเสร็จในปี พ.ศ. 2448
บักกวย

**บักกวย** (, เพ็งอิม: bhag8 guê1, ชื่อวิทยาศาสตร์: *Pseudocydonia sinensis*) เป็นพืชสายพันธุ์เดียวในสกุล *Pseudocydonia* วงศ์กุหลาบ มีถิ่นกำเนิดในประเทศจีน มณฑลซานตง เหอเป่ย์ ส่านซี หูเป่ย์ อานฮุย เจียงซู เจ้อเจียง เจียงซี ฝูเจี้ยน กวางตุ้ง กว่างซี กุ้ยโจว และ อื่น ๆ ดอกไม้สีชมพูอ่อนห้ากลีบบานในฤดูใบไม้ผลิ ผลสุกในฤดูใบไม้ร่วงเป็นสีเหลืองเข้มรูปสี่เหลี่ยมมุมฉาก มีกลิ่นหอมแรง อาจนำมาต้มหรือจุ่มในสารละลายน้ำตาลเพื่อการบริโภค บักกวยเป็นไม้ประดับที่พบได้ทั่วไปในเอเชียตะวันออก และเนื้อไม้ยังใช้ทำเป็นเครื่องเรือนได้อีกด้วย

## ชื่อเรียก
ชื่อพืชชนิดนี้ "บักกวย" มาจากภาษาจีนคำว่า 木瓜 โดยอ่านแบบภาษาแต้จิ๋ว บ้างก็เรียกเพี้ยนเป็น "บะก้วย" ส่วนจีนกลางอ่านว่า **มู่กวา** (*mù guā*) อย่างไรก็ตามคำว่า 木瓜 นี้ยังหมายถึงพืชชนิดอื่น เช่น มะละกอ หรือ โบเกะ ได้ด้วย เพื่อแยกแยะ ในภาษาจีนจึงมักเรียกพืชชนิดนี้ว่า 光皮木瓜 (กวางผีมู่กวา) และเรียกมะละกอว่า 番木瓜 (ฟานมู่กวา) แต่ในภาษาพูดโดยทั่วไปก็ยังคงเรียกทั้งคู่ว่า 木瓜 เฉย ๆ

ในภาษาไทยถิ่นเหนือมีคำว่า "บะก้วยเต้ด" แต่นั่นหมายถึงมะละกอ ไม่ได้หมายถึงพืชชนิดนี้

## ลักษณะ

Chaenomeles sinensis4.jpg|ทั้งต้น
Chaenomeles sinensis3.jpg|ลำต้นที่ผิวไม้มีส่วนที่ถูกลอก
The bark of an old Chinese quince tree.jpg|เนื้อไม้แก่
A leaf of Chaenomeles sinensis Koehne PC120027.jpg|ใบ
Chaenomeles sinensis1.jpg|ดอกบานเป็นสีชมพูอ่อนในฤดูใบไม้ผลิ
Japanese karin in the winter1.JPG|ยอดไม้ที่มีผล
Japanese karin fruits.JPG|ผลเป็นรูปเหมือนผลสาลี่ ปลายฤดูใบไม้ร่วงจะสุกเป็นสีเหลืองส่งกลิ่นหอม


## อ้างอิง

หมวดหมู่:วงศ์กุหลาบ
หมวดหมู่:คำและวลีภาษาแต้จิ๋ว
บักกวย (แก้ความกำกวม)

**บักกวย** (เพ็งอิม: bhag8 guê1) หรือ **มู่กวา** () อาจหมายถึง
* บักกวย - พืชในสกุล *Pseudocydonia* วงศ์กุหลาบ ชื่อวิทยาศาสตร์ *Pseudocydonia sinensis*
* พืชในสกุล *[[Chaenomeles]]* วงศ์กุหลาบ
** โบเกะ - ชื่อวิทยาศาสตร์ *Chaenomeles speciosa* 
* มะละกอ - พืชในสกุลมะละกอ วงศ์มะละกอ ชื่อวิทยาศาสตร์ *Carica papaya*

## ดูเพิ่ม
* โบเกะ
* คาริง
คาริง

**คาริง** (カリン) อาจหมายถึง

## พืช
คำว่า "คาริง" ในภาษาญี่ปุ่นใช้เรียกพืชหลายชนิด ได้แก่

* บักกวย - พืชในวงศ์กุหลาบ ชื่อวิทยาศาสตร์คือ *Pseudocydonia sinensis*
* ควินซ์ - พืชในวงศ์กุหลาบ ชื่อวิทยาศาสตร์คือ *Cydonia oblonga*
* ประดู่บ้าน - พืชในวงศ์ถั่ว ชื่อวิทยาศาสตร์คือ *Pterocarpus indicus*

## ชื่อบุคคล
* คาริง สึกิชิมะ - นักร้องหญิง
* คาริง อิโซเบะ - นักพากย์หญิง
* คาริง นานามิ - นักพากย์หญิง

## ดูเพิ่ม
* คาริน
ยุทธการที่เองเปงก๋วน

**ยุทธการที่เองเปงก๋วน** () เป็นการศึกระหว่างขุนศึกโจโฉและเตียวฬ่อตั้งแต่ราวเดือนเมษายน ค.ศ. 215 ถึงมกราคม ค.ศ. 216 ในช่วงปลายยุคราชวงศ์ฮั่นตะวันออก ยุทธการสิ้นสุดด้วยชัยชนะของโจโฉ

## ภูมิหลัง
ในช่วงเวลาระหว่างวันที่ 17 เมษายนถึง 15 พฤษภาคม ค.ศ. 215 โจโฉเริ่มการศึกกับเตียวฬ่อในเมืองฮันต๋ง (漢中 *ฮั่นจง*) เมื่อทัพของโจโฉยกมาถึงตันฉอง (陳倉 *เฉินชาง*; ปัจจุบันคือเขตเฉินชาง นครเป่าจี มณฑลฉ่านซี) และกำลังจะผ่านปูเต๋า (武都 *อู่ตู*; ปัจจุบันอยู่บริเวณนครหล่งหนาน มณฑลกานซู่) ชนเผ่าตีในพิ้นที่ยกมาสกัดเส้นทาง โจโฉจึงส่งเตียวคับ จูเหลง และคนอื่น ๆ เข้าโจมตีชนเผ่าตีเพื่อถางเส้นทาง ระหว่างวันที่ 16 พฤษภาคมถึง 14 มิถุนายน ค.ศ. 215 ทัพโจโฉยกผ่านซันกวน (散關 *ส่านกวัน*) มาถึงเหอฉือ (河池) โตฺ้ว เม่า (竇茂) ราชาเผ่าตีนำชนเผ่าตีหลายพันนายไปต้านโจโฉ แต่โจโฉเอาชนะได้ในเดือนถัดมาและสังหารหมู่ชนเผ่าตี ชฺวี เหยี่ยน (麴演) เจี่ยง ฉือ (蔣石) และขุนพลคนอื่น ๆ จากเมืองเซเปงก๋วน (西平 *ซีผิง*) และกิมเสีย (金城 *จินเฉิง*) ได้สังหารหันซุยและส่งศีรษะไปให้โจโฉ

ระหว่างวันที่ 13 สิงหาคมถึง 10 กันยายน ค.ศ. 215 ทัพโจโฉมาถึงด่านเองเปงก๋วน (陽平關 *หยางผิงกวัน*; ปัจจุบันคืออำเภอหนิงเฉียง มณฑลฉ่านซี) หลังจากการเดินทางที่ยาวนานและยากลำบากผ่านภูมิประเทศที่เป็นภูเขา เมื่อทหารของโจโฉเริ่มบ่นเกี่ยวกับเรื่องการเดินทางนี้ โจโฉจึงประกาศตนจะจดจำพวกเขาที่ช่วยสนับสนุนและสร้างขวัญกำลังใจให้เดินหน้าต่อไป

## ยุทธการ

## ผลสืบเนื่อง

## ในวัฒนธรรมประชานิยม

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ซือหม่า กวัง (1084). *[[จือจื้อทงเจี้ยน]]*.

หมวดหมู่:พ.ศ. 758
หมวดหมู่:พ.ศ. 759
เองเปงก๋วน
ยุทธการที่กิสาน (ค.ศ. 214)

**ยุทธการที่กิสาน** () เป็นการศึกระหว่างขุนศึกโจโฉและเตียวฬ่อในปี ค.ศ. 214 เป็นส่วนหนึ่งของการโจมตีโจโฉโดยม้าเฉียวหลายครั้งภายหลังจากยุทธการที่ตงก๋วนในปี ค.ศ. 211 

## ภูมิหลัง
หลังจากม้าเฉียวพ่ายแพ้ยับเยินต่อโจโฉในอุยหลำ (渭南 *เว่ย์หนาน*) ม้าเฉียวก็ยังคงสู้รบต่อไปโดยขาดความแข็งแกร่งที่เคยมีจากทัพพันธมิตรกวันตง ม้าเฉียวเริ่มการล้อมกิจิ๋ว (冀城 *จี้เฉิง*) พร้อมด้วยนายทหารผู้ติดตามเอียวหงง (楊昂 *หยาง อ๋าง*) ในปี ค.ศ. 213 ขณะที่โจโฉกำลังรบกับซุนกวนที่ยี่สู  การล้อมประสบความสำเร็จ แต่ต่อมาไม่นานก็เกิดกบฏต่อต้านม้าเฉียวนำไปสู่ยุทธการที่โลเสีย (鹵城 *หลู่เฉิง*)

เอียวหูโจมตีม้าเฉียวแตกพ่าย ม้าเฉียวล่าถอยจากสมรภูมิ ภายหลังพบกับเอียวหูอีกครั้ง ครั้งนี้ม้าเฉียวเป็นฝ่ายรุกและใช้ทวนแทงเอียวหูได้รับบาดเจ็บ

นอกจากนี้ขุนพลของม้าเฉียวคือบังเต๊กและม้าต้ายได้หนีจากมณฑลเลียงจิ๋ว (涼州 *เหลียงโจฺว*) ไปพึ่งขุนศึกเตียวฬ่อ ในที่สุดม้าเฉียวจึงตามไปเข้าร่วมด้วยเช่นกัน

## ยุทธการ
### เตียวฬ่อมอบกองกำลังแก่ม้าเฉียว
ต่อมาไม่นาน ม้าเฉียวพยายามทำศึกกับโจโฉอีกครั้ง ม้าเฉียวโน้มน้าวเตียวฬ่อเพื่อขอยืมกองกำลังไปทำศึกกับโจโฉในฤดูใบไม้ผลิ ค.ศ. 214 เตียวฬ่อให้ยืมกองกำลัง ม้าเฉียวจึงพยายามจะยึดมณฑลเลียงจิ๋วกลับคืนมา เตียวฬ่อส่งม้าเฉียวไปล้อมเขากิสาน (祁山 *ฉีชาน*)

### เตียวคับนำกองหน้า

### แฮหัวเอี๋ยนโจมตีหันซุยแตกพ่าย

## หมายเหตุ

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).

หมวดหมู่:พ.ศ. 757
กิสาน (ค.ศ. 214)
ยุพ นานา

**ยุพ นานา** (เกิด 5 พฤษภาคม พ.ศ. 2494) เป็นนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (จุติ ไกรฤกษ์)

## ประวัติ
ยุพ เกิดเมื่อวันที่ 5 พฤษภาคม พ.ศ. 2494 เป็นบุตรนายเล็ก นานา กับนางยุพดี นานา 

เข้าเรียนที่โรงเรียนเซนต์จอห์น ก่อนจะเข้าเรียนต่อโรงเรียนเตรียมอุดมศึกษา และต่อที่โรงเรียนเทพศิรินทร์ สำเร็จการศึกษาระดับปริญญาโท Master of Science จาก UNIVERSITY OF LA VERNE ประเทศสหรัฐอเมริกา

## การทำงาน
ยุพ เคยทำงานด้านธุรกิจพัฒนาอสังหาริมทรัพย์ ด้วยการเข้าไปทำธุรกิจก่อสร้างและขายอสังหาริมทรัพย์ที่อเมริกา ก่อนจะหันตัวเองไปเป็นเจ้าหน้าที่ตรวจสอบและดูแลบัญชีลูกค้าของบริษัท ประกันภัย ในอเมริกา

ยุพ เป็นทายาทตระกูลนานา บุตรของเล็ก นานา ผู้ร่วมก่อตั้งและบริจาคที่ดินสร้างที่ทำการของพรรคประชาธิปัตย์ เขาจึงได้มีโอกาสร่วมงานการเมืองกับพรรคประชาธิปัตย์มาเป็นระยะเวลายาวนาน ยุพลงสมัครรับเลือกตั้งครั้งแรก ในระบบบัญชีรายชื่อ ลำดับที่ 27 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แต่ไม่ได้รับเลือกตั้ง ต่อมา ยุพได้รับแต่งตั้งเป็นผู้ช่วยรัฐมนตรีประจำกระทรวงแรงงาน ในปี 2552 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในระบบบัญชีรายชื่อ ลำดับที่ 57 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครรับเลือกตั้งในระบบบัญชีรายชื่อ ลำดับที่ 34

หลังการเลือกตั้ง พ.ศ. 2562 เขาได้รับแต่งตั้งเป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (จุติ ไกรฤกษ์)

ต่อมาในปี 2566 ศิริวรรณ ปราศจากศัตรู สส.บัญชีรายชื่อได้ลาออกจากตำแหน่ง ส่งผลให้เขาได้รับเลือกขึ้นมาดำรงตำแหน่งสมาชิกสภาผู้แทนราษฎรแบบบัญชีรายชื่อแทน เป็นสมาชิกผู้แทนราษฎรสมัยแรก ในระหว่างวันที่ 28 กุมภาพันธ์ พ.ศ. 2566 ถึง 20 มีนาคม พ.ศ. 2566

## อ้างอิง

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายอินเดีย
หมวดหมู่:มุสลิมชาวไทย
หมวดหมู่:สกุลนานา
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเซนต์จอห์น
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
สกุลโบเกะ

**สกุลโบเกะ** (*Chaenomeles*) เป็นสกุลของพืชใน วงศ์กุหลาบ มี 4 สายพันธุ์ เป็นไม้พุ่มมีหนาม สูง 1-3 เมตร

พืชสกุลนี้เติบโตตามธรรมชาติใน เอเชียตะวันออก เช่น ประเทศจีน คาบสมุทรเกาหลี และ ญี่ปุ่น สกุลที่ใกล้เคียงกับพืชเหล่านี้ ได้แก่ ควินซ์ (*Cydonia oblonga*) และ บักกวย (*Pseudocydonia sinensis*) ความแตกต่างจากพืชเหล่านี้คือใบมีรอยหยักและกลีบเลี้ยงของดอกหลุดง่ายและเชื่อมต่อกันที่ฐาน

พืชสกุลนี้มีใบหยักเป็นฟันเลื่อยเรียงสลับ ดอกบานในช่วงปลายฤดูหนาวถึงต้นฤดูใบไม้ผลิ มีเส้นผ่านศูนย์กลาง 3-4.5 ซม. และมี เกสรตัวผู้ 5 อัน สีส่วนใหญ่เป็นสีแดง แต่ก็มีสีขาวและสีชมพูด้วย ฤดูออกดอกคือช่วงปลายฤดูหนาวถึงต้นฤดูใบไม้ผลิ ผลสุกในปลายฤดูใบไม้ร่วง

พืชสกุลนี้ยังเป็นอาหารของตัวอ่อนของผีเสื้อกลางคืน เช่น *[[Euproctis chrysorrhoea]]* หรือ *[[Bucculatrix pomifoliella]]*
thumb| ผล

## สายพันธุ์

Chaenomeles cathayensis1SHSU.jpg|*[[Chaenomeles cathayensis]]*
Chaenomeles japonica - Japaninruusukvitteni, Japanese Quince, Jaapani ebaküdoonia C IMG 7703.JPG|*[[Chaenomeles japonica]]*
Chaenomeles lagenaria6.jpg|*[[Chaenomeles speciosa]]*
Chaenomeles-tibetica-flower.JPG|*[[Chaenomeles thibetica]]*


## อ้างอิง

หมวดหมู่:วงศ์กุหลาบ
ฮองสัง

**ฮองสัง** มีชื่อในภาษาจีนกลางว่า **หวัง ซฺวัง** () เป็นขุนพลของรัฐวุยก๊กในยุคสามก๊ก เป็นผู้ใต้บังคับบัญชาของโจหยิน

## ประวัติ
ในปี ค.ศ. 222 โจผีจักรพรรดิแห่งรัฐวุยก๊กมีรับสั่งให้โจหยินนำกองทหารม้าหลายหมื่นเข้าโจมตียี่สู (濡須 *หรูซฺวี*) ของรัฐง่อก๊ก โจหยินพ่ายแพ้ในการรบต่อจูหวนผู้รักษายี่สู ส่วนฮองสังผู้ใต้บังคับบัญชาของโจหยินถูกจับตัวเป็นเชลยและส่งไปยังบู๊เฉียง (武昌 *อู่ชาง*)

## ดูเพิ่ม
* รายชื่อบุคคลในยุคสามก๊ก 

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).

หมวดหมู่:วุยก๊ก
ซูปินามาราดะ!

***ซูปินามาราดะ!*** () เป็นซีรีส์มังงะญี่ปุ่นแนวกีฬา แต่งเรื่องและวาดภาพโดยซาโตรุ โนดะ เป็นเรื่องราวเกี่ยวกับนักสเกตลีลาผู้ย้ายมาอยู่ฮกไกโดหลังการเสียชีวิตของแม่ และเริ่มเล่นฮอกกี้น้ำแข็ง 

ซีรีส์มังงะตีพิมพ์ในนิตยสาร*[[ยังจัมป์รายสัปดาห์]]*ตั้งแต่เดือนกรกฎาคม พ.ศ. 2554 ถึงพฤศจิกายน พ.ศ. 2555 *ซูปินามาราดะ!*ไม่ประสบความสำเร็จในด้านยอดขายในฐานะซีรีส์มังงะเรื่องแรกของโนดะ แต่จากเสียงชื่นชมต่อผลงานซีรีส์มังงะเรื่องถัดมาของโนดะคือ*[[โกลเดนคามุย]]* ทำให้มีการพิจารณานำซีรีส์มังงะ*ซูปินามาราดะ!*มาวาดใหม่อีกครั้ง ซีรีส์มังงะเปิดตัวใหม่ในชื่อเรื่องว่า *[[ด็อกส์เรด]]* () เริ่มตีพิมพ์ในนิตยสาร*ยังจัมป์รายสัปดาห์*ในเดือนกรกฎาคม พ.ศ. 2566

## หมายเหตุ

## อ้างอิง

หมวดหมู่:มังงะที่ตีพิมพ์ในปี พ.ศ. 2554
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์ชูเอชะ
หมวดหมู่:อนิเมะและมังงะเกี่ยวกับฮอกกี้น้ำแข็ง
สโมสรฟุตบอลเชลซีในฤดูกาล 2004–05

ฤดูกาล **2004–05** เป็นฤดูกาลแข่งขันที่ 91 ของสโมสรฟุตบอลเชลซี เป็นฤดูกาลที่ 13 ติดต่อกันในพรีเมียร์ลีก และเป็นปีที่ 99 ของสโมสร คุมทีมโดยโชเซ่ มูรินโญ่ ในช่วงฤดูกาลแรกของเขากับสโมสร เชลซีคว้าแชมป์พรีเมียร์ลีก (แชมป์ลีกครั้งแรกของพวกเขาในรอบ 50 ปี) และลีกคัพ

ฤดูกาลนี้เป็นประวัติศาสตร์สำหรับสถิติพรีเมียร์ลีกจำนวนมากที่เกิดขึ้นในระหว่างฤดูกาล รายการความสำเร็จรวม; ชนะเกมเยือนมากที่สุดในหนึ่งฤดูกาล (15) เก็บคลีนชีตได้มากที่สุดในหนึ่งฤดูกาล (25) เสียประตูน้อยที่สุดในหนึ่งฤดูกาล (9) ชนะมากที่สุดในหนึ่งฤดูกาล (29) และเสียประตูน้อยที่สุดในหนึ่งฤดูกาล (15) ในปี ค.ศ. 2022 ทีมเชลซีในฤดูกาล 2004–05 ยังคงรักษาสถิติการเก็บคลีนชีตมากที่สุดและเสียประตูน้อยที่สุดในพรีเมียร์ลีก

หลังจากพลาดแชมป์ลีกให้กับทีมไร้พ่ายอย่างอาร์เซนอลในฤดูกาลที่แล้ว เชลซียังคงทุ่มเงินก้อนโตอย่างต่อเนื่องเพื่อสร้างทีมที่สามารถคว้าแชมป์ได้ พวกเขาอยู่ในฤดูกาลที่ 2 ของพวกเขาภายใต้การครอบครองของโรมัน อับราโมวิช มหาเศรษฐีชาวรัสเซียทำให้พวกเขาสามารถเซ็นสัญญากับผู้เล่นระดับซูเปอร์สตาร์ 5 คนในราคามากกว่า 10 ล้านปอนด์ต่อคนรวมถึง ดีดีเย ดรอกบา กองหน้าทีมชาติไอวอรีโคสต์จากโอลิมปิกมาร์กเซย, รีการ์ดู การ์วัลยู และเปาลู ฟีร์ไรรา กองหลังทีมชาติโปรตุเกส ซึ่งตามมูรินโญ่ไปเชลซีจากปอร์โต

ในแชมเปียนส์ลีก เชลซีมีเป้าหมายที่จะเข้าสู่รอบชิงชนะเลิศให้ดีกว่ารอบรองชนะเลิศเมื่อฤดูกาลที่แล้ว แต่สุดท้ายพวกเขาก็ตกรอบรองชนะเลิศ พวกเขายังตกรอบเอฟเอคัพในรอบที่ 5 โดย นิวคาสเซิลยูไนเต็ดเข้าสู่รอบรองชนะเลิศในที่สุด

## ชุดแข่ง

ชุดแข่งผลิตโดยอัมโบรสปอนเซอร์บนหน้าอกเสื้อคือเอมิเรตส์; ชุดดังกล่าวมีโลโก้ "ฟลาย เอมิเรตส์" (Fly Emirates) ชุดเหย้าของเชลซี สีน้ำเงินล้วนพร้อมปกสีขาวยังคงอยู่จากฤดูกาลที่แล้ว ชุดเยือนใหม่ของพวกเขาคือเสื้อสีดำกับกางเกงขาสั้นสีเทา เชลซียังคงใช้ชุดเยือนของฤดูกาลที่แล้ว (สีขาวทั้งหมดมีแถบสีดำและสีน้ำเงินตรงกลาง) เป็นชุดที่ 3 สำหรับฤดูกาลนี้

## ซื้อขาย
### เข้า

## สรุป
### สิงหาคม–ตุลาคม
เชลซีเปิดบ้านพบกับแมนเชสเตอร์ยูไนเต็ดในพรีเมียร์ลีกนัดเปิดสนามเมื่อวันที่ 15 สิงหาคม ค.ศ. 2004 ประตูชัยในนาทีที่ 14 ของไอเดอร์ กุ๊ดยอห์นเซ่นเพียงพอให้เชลซีชนะ 1-0 ตามมาด้วยชัยชนะ 1-0 ในสุดสัปดาห์ต่อมา คราวนี้ไปเยือนสนามเซนต์แอนดรูวส์ของเบอร์มิงแฮมซิตี โดยโจ โคลซึ่งลงมาเป็นตัวสำรองทำประตูชัย ไม่กี่วันต่อมา เชลซีเดินทางข้ามลอนดอนไปยังเซลเฮิสต์พาร์ก เพื่อเผชิญหน้ากับคริสตัลพาเลซ ทีมน้องใหม่ที่เพิ่งเลื่อนชั้น ประตูเปิดตัวของดีดีเย ดรอกบาสำหรับสโมสรใหม่ของเขา (ลูกโหม่งจากลูกครอสของเซเลสติน บาบายาโร) และลูกยิงนอกกรอบของซียากูทำให้พวกเขาชนะ 0–2 และรักษาสถิติการออกสตาร์ท 100 เปอร์เซ็นต์ เชลซีปิดฉากเดือนสิงหาคมด้วยชัยชนะ 2–1 ในบ้านเหนือเซาแทมป์ตัน

## อ้างอิง

หมวดหมู่:ฤดูกาลของสโมสรฟุตบอลเชลซี